पाएं अपने शहर की ताज़ा ख़बरें और फ्री ई-पेपरडाउनलोड करें
दक्षिण अफ़ग़ानिस्तान के प्रांत कंधार के सरकारी अधिकारीयों ने कहा है कि तालेबान ने दो छोटे लड़कों के सिर कलम कर दिए हैं.
दस और 16 साल के यह बच्चे कचरे के डिब्बों में खाना तलाश कर रहे थे जब उनका अपहरण कर लिया गया.
यह बच्चे अक्सर स्थानीय पुलिसवालों से खाने की चीज़ें लिया करते थे.
जानकारों का कहना है कि तालेबान उन लोगों को ज़रूर निशाना बनाते हैं जिन पर उन्हें पुलिस को मदद पहुंचाने का शक होता है. हालाँकि तालेबान ने इस घटना के पीछे हाथ होने से इनकार किया है. तालेबान के प्रवक्ता कारी यूसुफ़ ने बीबीसी से बात करते हुए जोर दे कर कहा कि तालेबान ने इस इलाके में किसी बच्चे का सिर कलम नहीं किया है.परिवार के लिए खाना
कंधार के गवर्नर ने इस घटना की निंदा करते हुए इस गैर इस्लामी करार दिया और तालेबान को ही इसके लिए ज़िम्मेदार बताया.
इन बच्चों का रविवार को अपहरण किया गया था और सोमवार की सुबह इनके शव कंधार के ज़हरी इलाके में पाए गए.
पहले दस साल के लड़के की मौत की खबर आई और बाद में राज्य सरकार ने 16 साल वाले किशोर की सर कटी लाश मिलने की भी पुष्टी की.
बीबीसी के काबुल संवाददाता का कहना है कि दस साल की उम्र का बच्चा बेहद गरीब था और पुलिस वालों के यहाँ से बचा हुआ खाना अपने घरवालों के लिए ले जाता था.
संवाददाता के अनुसार दोनों बच्चे संभवत पुलिस और अंतर्राष्ट्रीय सेनाओं के स्टेशनों के पास मौजूद कचरे के डिब्बों में फेंकी हुई खाने की खराब और पुरानी चीज़ों की तलाश कर रहे थे.पहले भा आरोप
साल 2012 में भी तालेबान के ऊपर एक बारह साल के लड़के और सात साल की लडकी का सिर कलम करने का आरोप लगा था. तालेबान ने तब भी इन आरोपों का खंडन किया था.
अफ़ग़ान पत्रकारों का कहना है कि तालेबान सामान्यतः इस तरह के घटनाओं में अपने लड़ाकों के होने से इनकार करता है.
तालेबान के लड़ाके अपने दुश्मानों का सिर कलम करते रहे हैं लेकिन वो हमेशा बच्चों पर इस तरह के हमले करने से इनकार करते आए हैं.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn